text: # Hâ Chák-lī
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Hâ Chák-lī (夏察理, Ĭng-ngṳ̄: Charles Hartwell, 1825 n. 12 ng. 19 h. - 1905 n. 1 ng. 30 h.) sê 19 sié-gī â buáng hiĕk Mī-guók Gŭng-lī-huôi găk Dṳ̆ng-guók Hók-ciŭ gì diòng-gáu-sê̤ṳ.
  
  ## Sĕng-bìng
  Hâ Chák-lī 1825 nièng 12 nguŏk 19 hô̤ chók-sié diŏh Mī-guók Mā-sák-cṳ̆-sáik-ciŭ, 1852 nièng 10 nguŏk 13 hô̤ chăng-gă diē Mī-guók Gŭng-lī-huôi gì có̤ mŭk-sṳ̆, dùng nièng 11 nguŏk 3 hô̤ ké̤ṳk puái gáu Dṳ̆ng-guók. Ĭ 1853 nièng 4 nguŏk 16 hô̤ gáu Hiŏng-gē̤ng, 6 nguŏk 9 hô̤ gáu Hók-ciŭ, siŏh-sié ṳ̀-diông gì guŏng-ĭng dŭ găk Hók-ciŭ duòng-gáu.
  Hâ Chák-lī sê cĭng cuŏng-ngiĕk gì Háng-hŏk-gă. Ĭ Hók-ciŭ-uâ gōng iā hō̤. Dṳ̀-kī duòng-gáu, ĭ iâ ô ciŏng sé-hông-ék gì Sĭng-iók huăng-ĭk có̤ Hók-ciŭ Tū-kiŏng, piĕng-siā Săng-cê-gĭng dēng Hók-ciŭ-uâ cṳ̆-kăng (bău-guák dâ̤ 2 bēng gì [[:en:s:Dictionary of the Foochow Dialect|Ĭng-ngṳ̄: Dictionary of the Foochow Dialect]]).
  Hâ Chák-lī ô giék guó lâng huòi huŏng. 1905 nièng 1 nguŏk 30 hô̤, ĭ ĭng-ôi sĭng-câung-bâng găk Hók-ciŭ guó-sié. Ĭ sī gì sèng-hâiu sê Mī-guók Gŭng-lī-huôi diŏh Dṳ̆ng-guók gì Huôi-dók.
  
title: Hâ Chák-lī
wikitext: {{twinLAT|夏查理}}
  '''Hâ Chák-lī''' (夏察理, [[Ĭng-ngṳ̄]]: Charles Hartwell, 1825 n. 12 ng. 19 h. - 1905 n. 1 ng. 30 h.) sê 19 sié-gī â buáng hiĕk [[Mī-guók Gŭng-lī-huôi]] găk [[Dṳ̆ng-guók]] [[Hók-ciŭ]] gì diòng-gáu-sê̤ṳ.
  
  == Sĕng-bìng ==
  [[File:Cing-li Sang-ce-ging.JPG|thumb|120px|Hâ Chák-lī piĕng-siā gì Hók-ciŭ Tū-kiŏng «Cĭng-lī Săng-cê-gĭng» (真理三字經)|right]]
  Hâ Chák-lī 1825 nièng 12 nguŏk 19 hô̤ chók-sié diŏh [[Mī-guók]] [[Mā-sák-cṳ̆-sáik-ciŭ]], 1852 nièng 10 nguŏk 13 hô̤ chăng-gă diē [[Mī-guók Gŭng-lī-huôi]] gì có̤ mŭk-sṳ̆, dùng nièng 11 nguŏk 3 hô̤ ké̤ṳk puái gáu [[Dṳ̆ng-guók]]. Ĭ 1853 nièng 4 nguŏk 16 hô̤ gáu [[Hiŏng-gē̤ng]], 6 nguŏk 9 hô̤ gáu [[Hók-ciŭ]], siŏh-sié ṳ̀-diông gì guŏng-ĭng dŭ găk Hók-ciŭ duòng-gáu.
  
  Hâ Chák-lī sê cĭng cuŏng-ngiĕk gì [[Háng-hŏk|Háng-hŏk-gă]]. Ĭ [[Hók-ciŭ-uâ]] gōng iā hō̤. Dṳ̀-kī duòng-gáu, ĭ iâ ô ciŏng sé-hông-ék gì [[Sĭng-iók]] huăng-ĭk có̤ Hók-ciŭ Tū-kiŏng, piĕng-siā [[Săng-cê-gĭng]] dēng Hók-ciŭ-uâ cṳ̆-kăng (bău-guák dâ̤ 2 bēng gì [[:en:s:Dictionary of the Foochow Dialect|{{ngṳ̄*en|Dictionary of the Foochow Dialect}}]]).
  
  Hâ Chák-lī ô giék guó lâng huòi huŏng. 1905 nièng 1 nguŏk 30 hô̤, ĭ ĭng-ôi [[sĭng-câung-bâng]] găk Hók-ciŭ guó-sié. Ĭ sī gì sèng-hâiu sê Mī-guók Gŭng-lī-huôi diŏh Dṳ̆ng-guók gì Huôi-dók.
  
  {{authority control}}
  {{Lifetime|1825|1905|Haâ Chaák-liī}}
  [[分類:Mī-guók ìng-ŭk]]
  [[分類:Diòng-gáu-sê̤ṳ]]
  [[分類:Sĕk-ék]]